**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk - projekts) mērķis ir veikt izmaiņas kontaktpersonu noteikšanas kārtībā, lai mazinātu slogu Slimību profilakses un kontroles centra (turpmāk - SPKC) epidemiologiem un nodrošinātu operatīvāku Covid-19 pacienta kontaktpersonas informēšanu par nepieciešamību uzsākt medicīnisko novērošanu un ievērot mājas karantīnu. Vienlaikus projekts paredz paplašināt vakcinācijas apmērus, jo vakcīnu piegādes jau ir uzsāktas, ir zināms vakcīnu piegāžu grafiks, tādēļ atbilstoši Covid-19 vakcinācijas stratēģijai vakcinācijas jauda tiek kāpināta. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izdoti saskaņā ar Epidemioloģiskās drošības likuma 3. panta otro daļu, 14. panta pirmās daļas 5. punktu, 19. panta pirmo un 2.1 daļu, 19.1 pantu, 30. panta trešo daļu, 31. panta piekto daļu, 39. panta pirmo un otro daļu un Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 9., 10., 11., 12., 13., 14. un 16. punktu un 6.1panta otro daļu un 6.3panta otro daļu, Farmācijas likuma 5. panta 3. un 12. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ņemot vērā to, ka projektā tiek norādīta kārtība atkāpjoties no noteikumu par zāļu marķēšanas kārtību un zāļu lietošanas instrukcijai izvirzāmajām prasībām, zāļu vairumtirgotājam, kuram ir ražošanas licence, ir nepieciešams precizēt, uz kāda normatīvā akta pamata ir izdoti Ministru kabineta 2020. gada 9. jūnija noteikumi Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi).Līdz ar to noteikumi tiek papildināti ar 1.18. apakšpunktu.2. Vispārējā izglītībā klasēm, kurās pamatizglītības programmu īsteno atbilstoši Ministru kabineta 2014. gada 12. augusta noteikumu Nr. 468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” noteiktajam pamatizglītības standartam, nepieciešams noteikt iespēju izmantot mācību priekšmetu un stundu plānošanas principus, kuri noteikti Ministru kabineta 2018. gada 27. novembra noteikumos Nr. 747 “Noteikumi par valsts pamatizglītības standartu un pamatizglītības programmu paraugiem” – izglītības iestāde ar vadītāja rīkojumu varētu apstiprināt mācību priekšmetu un stundu plānu ar kopējo mācību stundu skaitu mācību priekšmetā mēnesī, semestrī, mācību gadā un uz trim gadiem šādos posmos: 1.–3. klase, 4.–6. klase un 7.–9. klase.Attiecīgu līdzīgu pieeju var veidot arī vidējas izglītības apguvē – klasēs, kurās vispārējās vidējās izglītības programmu īsteno atbilstoši Ministru kabineta 2013. gada 21. maija noteikumu Nr. 281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem” noteiktajam vispārējās vidējās izglītības standartam, nepieciešams noteikt izglītības iestādēm iespēju izmantot mācību priekšmetu un stundu plānošanas principus, kuri noteikti Ministru kabineta 2019. gada 3. septembra noteikumos Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem” – izglītības iestāde ar vadītāja rīkojumu varētu apstiprināt kursu un stundu plānu ar kopējo mācību stundu skaitu attiecīgajā kursā mēnesī, semestrī, mācību gadā un trijos gados.Šāda pieeja ļaus izglītības iestādēm elastīgi plānot mācību saturu epidemioloģiski sarežģītajos Covid-19 infekcijas izplatības apstākļos, sekmīgāk īstenot pārejas periodu uz jauno standartu īstenošanu, izglītības iestādei veidojot vienotu stundu plānu, pārstrukturēt mācību procesu, pēc nepieciešamības samazinot vienlaicīgi (nedēļas/mēneša laikā) apgūstamo mācību priekšmetu skaitu un attiecīgi tos variēt, organizējot mācības mācību priekšmetu blokos. Šāda elastība mācību darba organizēšanā arī dotu iespēju izglītības iestādēm gan elastīgi risināt praktiskos mācību darba organizācijas jautājumus (telpu noslodzi, skolēnu plūsmu) Covid-19 infekcijas izplatības apstākļos, gan dotu lielākas iespējas skolēniem iedziļināties mācību saturā un tādēļ to labāk apgūt, ilgākus laika posmus fokusējoties uz katru konkrēto mācību priekšmetu, gan arī nodrošinātu kvalitatīvi labākas iespējas skolotājiem sekot līdzi skolēnu individuālai izaugsmei.3. Ņemot vērā to, ka strauji pieaug Covid-19 saslimšanas gadījumu skaits, SPKC epidemiologiem nav pietiekamas kapacitātes, lai pietiekami operatīvi apzinātu visus inficētos un viņu kontaktpersonas. Tādējādi pastāv risks, ka cilvēks, kas bijis kontaktā ar Covid-19 pacientu un iespējams arī ir inficējies, to nezinot, dodas uz darba vietu vai izglītības iestādi, kontaktējas ar darba kolēģiem vai izglītojamiem un rada Covid-19 izplatības riskus savā kolektīvā.Lai maksimāli mazinātu šādus riskus un kontaktpersonas kolektīvā tiktu apzinātas pēc iespējas ātrāk, ir nepieciešams veikt izmaiņas noteikumu ietvertajā kontaktpersonu noteikšanas kārtībā, paredzot, ja kolektīva vadītājs uzzina par Covid-19 saslimšanas gadījumu no darbinieka, izglītojamā vai izglītojamā likumiskā pārstāvja, vadītājs nekavējoties sazinās ar SPKC par kontaktpersonu noteikšanu un ieteikumiem Covid-19 izplatības ierobežošanai konkrētajā kolektīvā. Atbilstoši SPKC noteiktajiem kritērijiem kolektīva vadītājs izveido kontaktpersonu sarakstu kolektīvā un šo sarakstu nosūta SPKC, kas to verificē un organizē ievadīšanu e-veselībā. Ģimenes ārsts nodrošina kontaktpersonas (arī kontaktpersonas, kura vēršas pēc kolektīva vadītāja norādījuma) medicīnisko novērošanu un nepieciešamības gadījumā noformē DNL. Kontaktpersona uzturoties mājas karantīnā var attālināti veikt savus darba pienākumus, ja veselības stāvoklis to pieļauj. Ja darba pienākumu veikšana attālināti nav iespējama, ģimenes ārsts izsniedz darbnespējas lapu.4. Pēc šobrīd pieejamās informācijas nav pamata prasīt, lai ārstniecības personas, izglītības iestāžu darbinieki un ilgstošas sociālās aprūpes iestāžu darbinieki ievērotu pašizolāciju 14 dienas, ārstniecības un sociālo darbinieku šobrīd pietrūkst. Tādēļ nepieciešams svītrot noteikumu 56.3punktu, kurā noteikts, ka uz ārstniecības personām, kas strādā ciešā kontaktā ar pacientiem, ilgstošas sociālās aprūpes un sociālās rehabilitācijas institūciju darbiniekiem, kas strādā ciešā kontaktā ar klientiem, izglītības iestāžu darbiniekiem un bērnu uzraudzības pakalpojumu sniedzējiem, kas strādā ciešā kontaktā ar bērniem, attiecas 14 dienu pašizolācija.5. Lai novērstu neskaidrības interpretējot gadījumus, kad persona pēc Covid-19 pārslimošanas var neievērot 10 dienu pašizolāciju, tiek precizēts noteikumu 56.1 punkts nosakot to, ka ārsts izsniedz izziņu, apliecinot to, ka persona pēc Covid-19 pārslimošanas vairs nav infekcioza.6. Lai vakcinācija pret Covid-19 sekmīgi turpinātos un tiktu intensificēta, projekts paredz, ka ar vakcīnu pret Covid-19 infekciju prioritārā kārtā vakcinē personu grupas atbilstoši Covid-19 vakcinācijas stratēģijai un veselības ministra noteiktajai vakcinācijas procesa organizēšanas kārtībai un saskaņā ar Centra apstiprināto vakcīnu pasūtījumu. Tas ļaus paplašināt vakcinējamo personu loku. SPKC apstiprinās vakcinācijas pasūtījumus.Ir jāņem vērā, ka vakcinācijas apjoma kāpināšanai ārstniecības iestādes izveido vakcinācijai atbilstošas telpas, tādēļ projektā ir nepieciešams norādīt, kā minētajai telpai ir jābūt aprīkotai, lai tajā varētu veikt vakcināciju.7.Covid-19 vakcīnu piegādā sekundārajā iepakojumā, kuru komersants (kurš nodrošina vakcīnas piegādi ārstniecības iestādēm) sadala primāros iepakojumos atbilstoši ārstniecības iestāžu pieprasījumam. Atbilstoši Ministru kabineta 2006. gada noteikumiem Nr. 57 “Noteikumi par zāļu marķēšanas kārtību un zāļu lietošanas instrukcijai izvirzāmajām prasībām” nosaka, ka zāļu marķējumam valsts valodā un lietošanas instrukcijai jābūt katram zāļu iepakojumam – kas nozīmē, ka komersantam, sadalot vakcīnu primāros iepakojumos, uz katra iepakojuma būtu jāuzliek zāļu marķējums un lietošanas instrukcija. Šāda marķējuma un lietošanas instrukcijas pievienošana būtiski kavētu vakcīnu piegādi ārstniecības iestādēm. Turklāt tā arī nav lietderīgi, jo vakcīnu piegādā ārstniecības iestādei, kurai pareizai vakcīnas izlietošanai pilnīgi pietiktu tikai ar vienu marķējumu un lietošanas instrukciju valsts valodā. Ņemot vērā minēto, projektā tiek noteikts, ka sadalot Covid-19 vakcīnu primāros iepakojumos, komersantam ir tikai pienākums ārstniecība iestādei iesniegt vienu zāļu marķējumu un lietošanas instrukciju valsts valodā.8. Tāpat ir svarīgi norādīt, ka visus izdevumus, kas saistīti ar Covid-19 vakcināciju, tās organizēšanu, pārraudzību un kontroli, arī ar vakcīnu iegādi, medicīniskās dokumentācijas noformēšanu, vakcīnu ievadīšanu, kā arī ar vakcinācijas izraisīto komplikāciju (blakusparādību) ārstēšanu, kas ietilpst no valsts budžeta līdzekļiem apmaksājamo veselības aprūpes pakalpojumu klāstā, finansē no valsts pamatbudžeta. Tāpēc nepieciešams papildināt noteikumus un ietvert tajos šo nosacījumu.Noteikumu projekta regulējuma mērķis un būtība ir risināt identificētās problēmas, precizēt tiesisko regulējumu atbilstoši esošai epidemioloģiskajai situācijai valstī un paplašināt vakcinācijas pret Covid-19 veikšanas iespējas. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Slimību profilakses un kontroles centrs, Nacionālais veselības dienests, Zāļu valsts aģentūra, Izglītības un zinātnes ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz sabiedrību kopumā, kā arī uz ģimenes ārstiem, pirmsskolas izglītības iestāžu, izglītības iestāžu vadītājiem un darba devējiem, ārstniecības iestādēm, kas veic vakcināciju pret Covid-19 un attiecas arī uz pašām vakcinējamām personām. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam būs ietekme uz tautsaimniecību, tomēr esošajā situācijā prioritāra ir sabiedrības veselība. Panākot Covid-19 izplatības ierobežošanu, tiks novērsts risks sabiedrības veselībai, kā arī risks tautsaimniecībai, kas saistīts ar darba nespēju, zaudētajiem dzīves gadiem un slogu veselības sektoram.Savukārt, pieaugot vakcinēto personu skaitam, rodas iespēja nodrošināt nepārtrauktu veselības aprūpes sistēmas funkcionēšanu, samazināt mirstības un saslimstības radīto slogu uz veselības aprūpes sistēmu. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 eiro, bet mērķgrupai, kuru veido juridiskas personas, – 2000 eiro. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021. gads** | Turpmākie trīs gadi (*euro*) |
| **2022. gads** | **2023. gads** | **2024. gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā arvidējatermiņabudžetaietvaru | izmaiņas,salīdzinot arvidējatermiņabudžetaietvaru 2020.gadam | saskaņā arvidējatermiņabudžetaietvaru | izmaiņas,salīdzinot arvidējatermiņabudžetaietvaru 2021.gadam | izmaiņas,salīdzinot arvidējatermiņabudžetaietvaru 2022.gadam |
| 1 | 2 | 3 | 4 | 5 | 6 | 7 | 8 |
| **1.Budžeta ieņēmumi** |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| **2.Budžeta izdevumi** |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēša-nai (kompen-sējošu izdevumu samazinā-jumu norāda ar "+" zīmi) |  |  |  |  |  |  |  |
| 5. Precizēta finansiālā ietekme |  |  |  |  |  |  |  |
| 5.1. valsts pamat-budžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Deta-lizēts ieņēmumu un izdevumu aprēķins (ja nepiecie-šams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detali-zēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaitaizmaiņas | Nav |
| 8. Cita informā-cija | Ņemot vērā noteikumu projekta 12. punktu, minētos izdevumus paredzēts finansēt Ministru kabineta 2020. 20. oktobra sēdes protokola Nr. 62 40. § “Informatīvais ziņojums “Par Latvijas dalību Eiropas Komisijas noslēgtajā Covid-19 vakcīnas iepirkuma līgumā”” un Ministru kabineta 2020. gada 1. decembra sēdes protokola Nr. 78 Veselības ministrijai iezīmētā finansējuma ietvaros. Ja gadījumā būs nepieciešams papildu finansējums, jautājums tiks virzīts izskatīšanai Ministru kabinetā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Attiecībā uz noteiktajiem ierobežojumiem, kas saistīti ar valstī noteiktajiem ierobežojumiem ārkārtējās situācijas laikā, tajos jautājumos, ko neregulē šie noteikumi, darbojas Ministru kabineta 2020. gada 6. novembra rīkojumā Nr. 655 “Par ārkārtējās situācijas izsludināšanu” ietvertās normas. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Veselības ministrijas un SPKC mājaslapā, kā arī paredzēts to elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Slimību profilakses un kontroles centrs, Nacionālais veselības dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros. Saistībā ar projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

|  |  |
| --- | --- |
| Veselības ministrs | D. Pavļuts |

Vīza: valsts sekretārs D. Mūrmane-Umbraško

Feldmane 67876119

jana.feldmane@vm.gov.lv

Liepiņa 67876080

inga.liepina@vm.gov.lv